open-index/open-wikipedia-markdown huggingface dataset:
Robin Hood (vuoden 2010 elokuva)

**Robin Hood** on vuonna 2010 julkaistu Ridley Scottin ohjaama elokuva, jossa nimiosan näyttelee Russell Crowe. Crowe esittää Robin Longstridea, joka ystävineen palaa Englantiin Rikhard Leijonamielen johtamalta ristiretkeltä. Ranskassa Longstride lupaa kuolevalle ritari Sir Robert Loxleylle palauttaa tämän miekan takaisin Nottinghamiin. Nottinghamissa Sir Robertin isä, Sir Walter Loxley (Max von Sydow), katsoo parhaaksi, että Robin esittää toistaiseksi Sir Robertia, koska Nottinghamia ja muita pohjoisia seutuja uhkaa kruunun ankara veronperintä, joka syöksee kokonaisia seutukuntia ahdinkoon. Sir Robertin leski, Marion Loxley (Cate Blanchett), epäilee aikansa järjestelyä, mutta näkee siinä pian hyviäkin puolia.  

## Roolit

Lähde: 

## Arvioita
Episodi-lehdessä neljä kriitikkoa antoi elokuvalle pisteitä keskiarvona 2,50.

## Lähteet

## Aiheesta muualla

* 
* 
*
Losing Composure

**Losing Composure** on Traen esikoisalbumi, joka julkaistiin  9. syyskuuta 2003.  S.L.A.B.-ED versio ilmestyi 28. helmikuuta 2006. 

## Kappaleet
# "Intro"
# "Beware"  mukana  Bun B & Z-Ro
# "Guerilla Maab 4 Life" (Skit)
# "Losing Composure" mukana  Z-Ro & Yukmouth
# "Stressin' Me" mukana Billy Cook
# "Life on da Edge" mukana T.C. & Shyna
# "Days of My Life" mukana Billy Cook
# "Doing My Thang" mukana Russell Lee
# "Ain't No Turning Back" mukana Z-Ro
# "Still on da Southside" mukana  Russell Lee
# "Word of Pimpin'" (Skit)
# "Pimpin'"  mukana  Lil' B, Jay’Ton & Pimp Skinny
# "Oh No"  mukana  Paul Wall & Chamillionaire
# "Strugglin'" mukana  Dougie D & Shyna
# "Tell You a Story"
# "Wanna See Me Gone" mukana Charlie Berry
# "A Letter" mukana  Shyna
# "How Could You" mukana  Dougie D & Z-Ro

## S.L.A.B.- ED levyn kappaleluettelo
# "Still on da Southside" (S.L.A.B.) mukana  Russell Lee
# "Guerilla Maab 4 Life" (S.L.A.B.) (Skit)
# "Losing Composure" (S.L.A.B.) mukana  Z-Ro & Yukmouth
# "Pimpin'"  (S.L.A.B.)   mukana  Lil' B, Jay’Ton & Pimp Skinny
# "Oh No" (S.L.A.B.)   mukana  Paul Wall & Chamillionaire)
# "Beware" (S.L.A.B.)  mukana  Bun B & Z-Ro
# "Life on da Edge"  (S.L.A.B.)  mukana T.C. & Shyna
# "Doing My Thang"  (S.L.A.B.)  mukana Russell Lee
# "Days of My Life"  (S.L.A.B.)  mukana Billy Cook
# "Wanna See Me Gone"  (S.L.A.B.)  mukana Charlie Berry
# "Ain't No Turning Back"  (S.L.A.B.)  mukana Z-Ro
# "Stressin' Me"  (S.L.A.B.)  mukana Billy Cook
# "A Letter"  (S.L.A.B.)  mukana  Shyna
Kari Reenpää

**Kari Reenpää** (vuoteen 1935 **Renqvist**; 26. huhtikuuta 1902 Helsinki – 13. toukokuuta 1968 Helsinki) oli suomalainen vuorineuvos ja Otavan toimitusjohtaja. Koulutukseltaan hän oli diplomi-insinööri.

Hänen vanhempansa olivat Alvar Renqvist ja Karin Elisabet o.s. Serlachius ja hänen veljiään Yrjö Reenpää 1894–1976, Heikki Reenpää, Hannes Reenpää ja Jorma Reenpää, joka oli hänen kaksoisveljensä. 

Hän ajautui Otavan kriisivuosina itsemurhaan.

## Lähteet

## Kirjallisuutta
* 

## Aiheesta muualla
*
*Pilke, Helena: Seitsemän sukupolvea, 200 vuotta kustannustoimintaa.  Arvostelu Salokantelen teoksesta *Hengen paloa & painettua sanaa*. (Agricolan kirja-arvosteluja, 26.5.2015.)
Mac

**Mac** tai **MAC** voivat tarkoittaa seuraavia:

*Mac, myös Mc, skotlantilaisissa ja irlantilaisissa sukunimissä yleinen etuliite, joka merkitsee poikaa
* Mac eli Macintosh, Apple-yhtiön tietokonebrändi
* Mac OS (1984-2001)&nbsp;ja macOS (2001-), Apple-yhtiön tietokoneiden käyttöjärjestelmä
*Macaon ISO 3166-1 maatunnus
* Mackintosh, sadetakki, jota myös kutsutaan lyhyesti nimellä mac
* Mandatory access control, tietoturvamalli
* Medium access control, tietoliikenteessä käytettävä osajärjestelmä ja MAC-osoite
*Salauksessa lyhenne termistä Message Authentication Code eli viestin todennuskoodi.
*MAC, porilainen rock-yhtye
*MAC-10, konepistooli
*Willa MAC, Tampereella vuosina 2001–2012 toiminut nykytaiteen museo
*''Mac'', John Turturron ohjaama elokuva vuodelta 1992
Rukoussunnuntai

**Rukoussunnuntai** (, "anokaa", "rukoilkaa") on kristillisessä perinteessä viides pääsiäisen jälkeinen sunnuntai. Nimitys tulee Rooman seurakunnan varhaisista rukouskulkueista 300-luvulla. Myöhemmin rukouskulkueet järjestettiin rukoussunnuntain ja helatorstain välisinä ”käyntipäivinä” tai ”kanttaipäivinä”. Rukoussunnuntain saarnatekstit käsittelevät yleensä rukousta ja rukoilemista. 

## Lähteet

## Aiheesta muualla
* Rukoussunnuntai Suomen ev-lut kirkon sivulla
Hans Berndtson

**Hans Fredrik Berndtson** (22. toukokuuta 1893 Helsinki – 24. huhtikuuta 1950) oli suomalainen ruotsin kielellä kirjoittanut runoilija.

## Teoksia
* *Altarljusen*.    Schildt, Helsingfors 1921

## Lähteet
*
Liisu Poijärvi

**Liisu Augusta Poijärvi** (alk. **Boijer**; 12. toukokuuta 1886 Tyrvää – 8. elokuuta 1950 Helsinki) oli suomalainen pakinoitsija, joka käytti nimimerkkiä **Vanha Nunna**.

Poijärvi asui vuosina 1928–1950 Ilomantsissa.

## Teoksia
* *Maalaiskoululla: Pakinoita.* Kirjoittanut Vanha Nunna. WSOY 1932.

## Lähteet
* 
* Pohjoiskarjalaisten nykkirjailijoiden matrikkeli: Liisu Poijärvi.
Poijärvi

**Poijärvi** on suomalainen sukunimi, joka on muun muassa seuraavilla henkilöillä:

* Annika Poijärvi (s. 1985), näyttelijä
* Eevamaija Poijärvi (1932–2001), kirjailija
* Heikki Poijärvi (1930–1997), tekniikantutkija ja professori
* Ilmari Poijärvi, vuoteen 1906 *Boijer* (1892–1970), maataloustieteilijä ja professori
* L. Arvi P. Poijärvi, vuoteen 1906 *Boijer* (1900–1986), kouluhallituksen pääjohtaja ja kuoronjohtaja
* Liisu Poijärvi (1886–1950), pakinoitsija
* Matti Poijärvi, musiikkitoimittaja ja viestintäyrittäjä
* Ninni Poijärvi (s. 1974), muusikko ja laulaja
* Sari Poijärvi (s. 1955), valokuvataiteilija
* Sirkka Poijärvi, o.s. Rapola (1905–1997), kustannustoimittaja, lastenkirjailija ja kääntäjä
* Wille Boijer-Poijärvi (1899–1975), suomalainen taidemaalari
Eugénie Blanchard

**Anne Eugénie Blanchard** (16. helmikuuta 1896 – 4. marraskuuta 2010 Gustavia, Saint-Barthélemy) oli ranskalainen nainen ja maailman vanhin ihminen 2. toukokuuta – 4. marraskuuta 2010.

Blanchard syntyi Saint-Barthélemyn saarella Karibialla. Tuolloin Saint-Barthélemy kuului vielä Guadeloupen saaristoon. Blanchard toimi jonkin aikaa nunnana, ja hän muutti 33 vuoden ikäisenä Curaçaolle, Alankomaiden Antillien suurimmalle saarelle. Hän muutti takaisin Saint-Bathélemy'lle vuonna 1956. Vuodesta 1980 hän asui vanhainkodissa. Hänen lempinimensä oli "Douchy", joka oli makeisia tarkoittaneen sanan johdannainen Curaçaolla puhuttavalla kreolikielellä. Tämän hän sai, koska hän jakoi lapsille mielellään karkkeja saadakseen heidät osallistumaan kirkonmenoihin. Hän oli viimeinen elossa ollut ihminen, joka oli syntynyt ennen ensimmäisiä nykyaikaisia olympialaisia.

Blanchardista tuli vanhin Ranskan kansalainen 25. toukokuuta 2008, ja maailman vanhin ihminen Kama Chinenin kuoltua 2. toukokuuta 2010. Blanchard kuoli 114-vuotiaana 4. marraskuuta 2010 Saint Barthélemy'lla. Hänen jälkeensä maailman vanhimman ihmisen tittelin peri brasilialainen Maria Gomes Valentim.

## Lähteet
Tony Vidgren

**Tony Vidgren** (s. 13. helmikuuta 1990 Turku, Suomi) on suomalainen jääkiekkopuolustaja, joka edustaa Suomen toiseksi korkeimmalla sarjatasolla Mestiksessä pelaavaa Tuto Hockeya yhden vuoden sopimuksella. Vidgren on pelannut myös muun muassa SM-liigassa TPS:n ja Lukon joukkueissa.

## Lähteet
* 
* Heinolan Peliittojen kotisivut

### Viitteet
Valtaporvari

**Valtaporvari** oli sääty-yhteiskunnan aikana henkilö, joka kuului porvariston ylimpään ja vaikutusvaltaisimpaan luokkaan. 1600-luvulla Suomessa oli kolme tapulikaupunkia, joiden kautta saatiin käydä ulkomaankauppaa. Valtaporvareilla oli yksinoikeus ulkomaankauppaan ja varallisuutensa vuoksi he miehittivät kaupunkien tärkeimmät virat. Tämä takasi heille taloudellisen ja hallinnollisen ylivallan.

Valtaporvareista seuraavina olivat tavalliset porvarit, jotka harjoittivat pienimuotoista kauppaa kotikaupungissaan tai lähellä sijaitsevilla maalaismarkkinoilla.

Kolmannen, sekalaisen kauppiaiden ryhmän muodostivat muun muassa käsityöläiset ja majatalon pitäjät, joilla ei ollut kaupallista koulutusta.

## Turun valtaporvarit

Turun valtaporvarien ryhmä muodostui 1600-luvun alussa kauppaa harjoittavien porvarien keskuudessa. Kaupunkilain säädökset 1618 ja sen tarkennukset 1619 johtivat porvarioikeuden perinnöllisyyden loppumiseen ja uuteen käytäntöön, jonka mukaan porvarisoikeuksia piti anoa ja varsinkin valtaporvariksi pääsy vaikeutui huomattavasti. Valtaporvarin ja tavallisen porvarin välille on vaikea vetää rajaa, sillä vaikka vuoden 1616 tulliluettelossa oli 61 ulkomaankauppaa harjoittanutta porvaria, ei heitä kaikkia voi pitää valtaporvareina.

Valtaporvareiden määrä pysyi melko vakiona koko 1600-luvun, mutta pikkuporvareiden määrä vaihteli huomattavasti. Vuonna 1637 näiden porvariryhmien suhde oli 32/337, vuonna 1661 22/449, vuonna 1675 32/683, vuonna 1699 31/408 ja vuonna 1712 suhde oli 31 valtaporvaria/218 pikkuporvaria.

Turun valtaporvareilla oli viipurilaisten virkaveljiensä ohella ainoina Suomessa oikeus merkantilismin periaatteiden mukaiseen ulkomaankaupan vientiin ja tuontiin. 1600-luvun alussa he olivat suurimmaksi osaksi saksalaisia tai hollantilaisia , ja heistä osalla oli ulkomailla kauppapalvelija  ja useimmilla asiamies eli faktori tärkeimmissä kauppakaupungeissa kuten Lyypekissä, Hampurissa ja Amsterdamissa. 

## Lähteet
*

### Viitteet

## Aiheesta muualla

* Keskinen, Jarkko: Sosiaalinen pääoma porilaisessa kauppiasyhteisössä 1800-luvun alussa . PDF, 2005. Teoksessa Instituutiotaloustieteen nykyisiä suuntia, toim. Martti Vihanto. Turun korkeakoulujen yhteiskunnallis-taloudellinen tutkimusyhdistys: Turku 2005, s. 117-139.
Safraniini

**Safraniini** (C20H19N4Cl) on aromaattinen orgaaninen yhdiste. Sitä käytetään väriaineena muun muassa bakteerisolujen värjäyksessä ja analyyttisessä kemiassa.

## Käyttö
Safraniinia käytetään niin sanottuna vastavärinä gramvärjäyksessä. Kidevioletti värjää bakteerit violeteiksi. Alkoholi- tai asetoni-alkoholikäsittelyn jälkeen gramnegatiiviset bakteerit ovat menettäneet värinsä, mutta grampositiiviset eivät. Tämän jälkeen gramnegatiiviset bakteerit voidaan värjätä safraniinilla punaisiksi.
Safraniinia käytetään myös rustokudostutkimuksissa. Väriaine sitoutuu kondroitiinisulfaattiin ja kerataanisulfaattiin, mutta ei kollageeniin.

Safraniinia voidaan käyttää myös redox-indikaattorina. Yhdisteen hapettuneen muodon väri on sinivioletti, ja pelkistynyt muoto on väritön. Yhdisteen hapetus-pelkistys potentiaali on niin matala, että se soveltuu käytettäväksi indikaattorina vain, kun titrauksena on vahvasti pelkistävä liuos. Tällaisia ovat esimerkiksi Cr<sup>2+</sup>-, Ti<sup>3+</sup>- tai V<sup>2+</sup>-ioneja sisältävät liuokset.

## Lähteet

## Aiheesta muualla
*ChemBlink: Basic Red 2
Heikki Soisalo

**Johan Henrik (Juho Heikki) Karvonen**, kirjailijanimi **Heikki Soisalo** (10. heinäkuuta 1874 Leppävirta – 9. syyskuuta 1950 Helsinki) oli suomalainen opettaja ja näytelmäkirjailija.

Karvonen kävi Pohjois-Savon kansanopiston ja Sortavalan opettajaseminaarin valmistuen opettajaksi sieltä 1897. Hän toimi kolme vuotta kansakoulunopettajana Urjalassa ja sen jälkeen vuodesta 1900 alkaen opettajana Helsingin kansakouluissa. Karvonen oli maaseudulla asuessaan mukana nuorisoseuratoiminnassa ja myöhemmin opettajain omissa järjestöissä. Hän kuului useita vuosia paikallisen opettajain järjestön ja koko maan käsittävän opettajain järjestön hallintoon. Karvonen oli Suomen Opettajayhdistysten keskusjärjestön sihteerinä ja rahastonhoitajana ja jäsenenä sekä Helsingin kansakouluoppilaiden kesäsiirtolain johtokunnan jäsenenä. Karvonen julkaisi pari seuranäytelmää sekä kansankirjallisia ja kansakoulua käsitelleitä kirjoituksia eri sanomalehdissä ja tilapäisissä julkaisuissa. Hän toimi myös Päivälehden avustajana.

## Näytelmiä
* *Juhannusaattona* : laulunsekainen näytelmä yhdessä näytöksessä. Uusmaalaisten edistysseurojen toim. 4.      WSOY 1900
* *Kulkijan palatessa* : kuvaus 1:ssä näytöksessä. Seuranäytelmiä n:o 8.    Boman ja Karlsson, Hämeenlinna 1902, 2. painos Karisto 1908
* *Nuori kyntäjä* : kaksinäytöksinen näytelmä. Werner Söderström oy:n näytelmäsarja 123.    WSOY 1931
* *Pikkunäytelmiä : kouluille ja kerhoille*.     Valistus 1948

## Lähteet
* 

## Viitteet
Guido Hagelin

**Guido Alexander Hagelin** (28. helmikuuta 1897 Helsinki – 21. heinäkuuta 1950 Helsinki) oli suomalainen ruotsin kielellä kirjoittanut kirjailija ja toimittaja. Hän valmistui ylioppilaaksi vuonna 1916, jonka jälkeen hän aloitti työskentelyn suomenruotsalaisessa lehdistössä. Vuosina 1930–1946 hän oli Hufvudstadsbladetin päätoimittaja.

## Teoksia
* *Walker ser på stan* : kåserier. Söderström & Co, Helsingfors 1943

## Lähteet
Yhdistyneen kuningaskunnan parlamenttivaalit 2010

**Yhdistyneen kuningaskunnan parlamenttivaalit 2010** pidettiin 6. toukokuuta. Tavallisesti kaksipuoluejärjestelmää käyttävässä Britanniassa yksi puolue on saanut enemmistön parlamenttiin. Vuoden 2010 vaaleissa näin ei kuitenkaan käynyt, ja puolueet aloittivat hallitusneuvottelut. Edellisen kerran pääpuolue ei saanut enemmistöä helmikuun 1974 vaaleissa, joiden jälkeen pidettiinkin pikaisesti uudet vaalit.

Vaalit voitti konservatiivipuolue. Työväenpuolue menetti lähes sata edustajaansa. Liberaalidemokraattien puoluejohtaja Nick Clegg menestyi vaaleja edeltävissä väittelyissä hyvin, mutta lopulta, ääniosuuden pienestä kasvusta huolimatta, puolueen edustajamäärä laski viidellä.

## Tulokset

## Lähteet
*Konservatiiveille voitto Britanniassa – hallituspohja vielä auki 
*UK set for hung Parliament with Tories largest party

### Viitteet

## Aiheesta muualla
Lettoväkäsammal

**Lettoväkäsammal** (*Campylium stellatum*) on lettoväkäsammalten sukuun ja ritvasammalten heimoon kuuluva elinvoimainen sammal.

## Ulkonäkö
Lettoväkäsammal on keskikokoinen (5-10 cm) epäsäännöllisesti haarautuva sammal. Se on väriltään kellertävä ja kiiltävä. Sen lehdet ovat leveätyviset ja niissä on pitkä, kapea ja siirottava kärki. Lehdissä ei ole yleensä keskisuonta, mutta hyvin harvoin se on lyhyt ja kaksihaarainen. Lehdet ovat yleensä niin tiheässä, että varsi ei näy. Itiöpesäkkeet ovat harvinaisia. 

## Levinneisyys
Lettoväkäsammal esiintyy pohjoisella pallonpuoliskolla. Suomessa se kasvaa koko maassa, pohjoisessa kuitenkin yleisempänä kuin etelässä.

## Elinympäristö
Lettoväkäsammal kasvaa runsasravinteisilla paikoilla, letoilla ja joskus kalkkipitoisilla kallioilla.

## Lähteet
Beatrice Nylander

**Beatrice Martha Nylander** (26. heinäkuuta 1906 Myrskylä – 19. joulukuuta 1950 Myrskylä) oli suomalainen ruotsin kielellä kirjoittanut kirjailija.

## Teoksia
* *Nissasgården och vägen*.    Borgå stifts ungdomsförbund, kyrkans ungdoms förlag, Helsingfors 1946 
* *Kristin söker*.    Borgå stifts ungdomsförbund, kyrkans ungdoms förlag, Helsingfors 1948     

## Lähteet
*
Fibroiini

**Fibroiini** (uudismuodoste latinan sanasta *fibra,* säie, kuitu) on luonnonsilkin toinen pääaines. Se on kemialliselta koostumukseltaan yksinkertainen valkuaisaine, joka kestää mietoja happoja ja emäksiä. Luonnonsilkki muodostuu kahdesta fibroiinikuidusta, jotka liittää toisiinsa serisiinikerros. Fibroiinia on 72–75 prosenttia silkkikuidun painosta. Vaaleanruskean kaksoiskuidun paksuus on 0,025–0,027 millimetriä. Silkkikuituja kiertämällä ja kertaamalla saadaan eri tyyppisiä silkkilankoja.

## Lähteet
Deep Cuts

**Deep Cuts** on ruotsalaisen elektropop-duon The Knifen toinen albumi. Se julkaistiin Ruotsissa ja Suomessa vuonna 2003. Levyn julkaisi Rabid Records -levy-yhtiö. Vuonna 2006 levystä julkaistiin erikoispainos, joka sisälsi kolme lisäkappaletta ja DVD-levyn musiikkivideioista.  Levy-yhtiö Mute Records julkaisi levyn myös Yhdysvalloissa loppuvuonna 2006.

Albumin ensimmäinen single Heartbeats julkaistiin Ruotsissa 27.12.2002. Kappaleesta tuli hitti viimeistään José Gonzálezin tekemän akustisen coverin myötä. Gonzalésin versio kappaleesta soi Sony Bravia -televisiomerkin tv-mainoskampanjassa. Kappaleen alkuperäinen versio valittiin 2000-luvun 15. parhaaksi biisiksi nettilehti Pitchfork Median äänestyksessä.

## Kappalelista
#"Heartbeats" – 3:52
#"Girls' Night Out" – 3:38
#"Pass This On" – 3:48
#"One for You" – 3:48
#"The Cop" – 0:44
#"Listen Now" – 2:50
#"She's Having a Baby" – 2:10
#"You Take My Breath Away" (The Knife, Jenny Wilson) – 4:27
#"Rock Classics" – 4:56
#"Is It Medicine" – 2:23
#"You Make Me Like Charity" – 3:05
#"Got 2 Let U" – 3:59
#"Behind the Bushes" – 4:15
#"Hangin' Out" – 1:04

## Bonus DVD:n videot
#"When I Found The Knife" (Story by Frau Rabid animation by Vardag)
#"You Take My Breath Away (II)"
#"Handy-Man"
#"Pass This On"
#"You Take My Breath Away (I)"
#"Heartbeats"
#"N.Y Hotel"

## Lähteet
*Soundi.fi
Selim Sorthan

**Selim Sanfrid Sorthan** (29. toukokuuta 1871 Turku – 11. tammikuuta 1951 Hirvensalmi) oli suomalainen ruotsin kielellä kirjoittanut runoilija.

Sorthanin vanhemmat olivat turkkuri Otto Wilhelm Sorthan ja Lovisa Josefina Rosendal. Hän pääsi ylioppilaaksi Turun lyseosta 1891. Sorthan toimi valokuvaajana Turussa ja Naantalissa. Hän oli viimeksi Naantalin matkailutoimiston johtajana.

## Teoksia
* *Dikter*. Åbo 1903

## Lähteet
* 
* 

### Viitteet
Vesa-Pekka Koljonen

**Vesa-Pekka Koljonen** (28. syyskuuta 1942 Joensuu – 2. joulukuuta 2024 Helsinki) oli suomalainen toimittaja. Hän työskenteli *[[Ilta-sanomat|Ilta-Sanomien]]* päätoimittajana vuosina 1984–2003. Sitä ennen hän toimi *[[Helsingin Sanomat|Helsingin Sanomissa]]* eri tehtävissä, muun muassa esimiehenä kuva- ja ajankohtaistoimituksissa. Hänelle myönnettiin lehdistöneuvoksen arvonimi vuonna 2004. 

## Tunnustuksia
* Päätoimittajien journalistipalkinto 2006
* Suomen Kuvalehden journalistipalkinto 1995

## Lähteet
* Päätoimittajien journalistipalkinto Vesa-Pekka Koljoselle 31.3.2006 MTV3.fi

### Viitteet
Asemavaltuutus

**Asemavaltuutus** on sellainen valtuutus, joka perustuu henkilön työsuhteeseen tai muuhun sopimussuhteeseen toisen kanssa. Tällöin henkilöllä on asema, johon lain tai yleisen tavan mukaan liittyy kelpoisuus toimia toisen henkilön tai oikeushenkilön puolesta. Asemavaltuutuksen saaneen henkilön valtuutus ei siis perustu kirjalliseen tai suulliseen ilmoitukseen valtuutuksen olemassaolosta, vaan valtuutetun ulkoiseen asemaan. Valtuutetun oman työnantajansa tai muun toimeksiantajan puolesta tekemä oikeustoimi sitoo tätä, ellei voida osoittaa valtuutetun ylittäneen kelpoisuuttaan. Asemavaltuutus on esimerkiksi kaupan työntekijällä siinä laajuudessa kuin hänen työnkuvansa edellyttää. Asemavaltuutus on prokuran ja valtakirjan ohella yleinen ja tärkeä valtuutuksen laji. Muita lajeja ovat esimerkiksi julkinen valtuutus ja kirjallinen valtuutus.

## Lähteet
Reijo Lehtovirta

**Reijo Kalevi Lehtovirta** (16. huhtikuuta 1935 &ndash; 16. maaliskuuta 1999) oli suomalainen saksofonisti, säveltäjä ja sovittaja. Lehtovirta teki läheistä yhteistyötä muun muassa Juha Vainion kanssa. Hänen tunnetuimpia sävellyksiään ovat muun muassa Vainion kappaleet ”Kaunissaari” ja ”Tappara on terästä”. Lehtovirta soitti muun muassa Pertti Metsärinteen yhtyeessä.

Lehtovirta käytti salanimeä V. Hehtolitra säveltäessään Vainion pornolauluja 1970-luvun lopulla. Lisäksi hän käytti salanimeä Kalevi Virta.

Lehtovirta soitti nuorempana myös klarinettia ja huilua.

Lehtovirta on haudattu Gräsan uurnalehtoon Espoon Olariin.

## Lähteet

## Aiheesta muualla
* Reijo Lehtovirran sävellystuotanto Suomen äänitearkistossa
Yhdistyneen kuningaskunnan parlamenttivaalit 2005

**Yhdistyneen kuningaskunnan parlamenttivaalit 2005** pidettiin 5. toukokuuta. 

Tony Blairin johtama Työväenpuolue voitti vaalit jo kolmannen kerran peräkkäin. Vaalit toivat Britanniaan eniten pienten puolueiden ja itsenäisiä edustajia 60 vuoteen.

## Lähteet

## Aiheesta muualla
Suzanne Brøgger

**Suzanne Preis Brøgger Zeruneith**, o.s. *Preis* (s. 18. marraskuuta 1944 Kööpenhamina, Tanska) on tanskalainen kirjailija, käsikirjoittaja, toimittaja ja laulaja.

Brøgger analysoi teoksissaan naisen asemaa patriarkaalisessa yhteiskunnassa, arvostelee aikakauden käsitystä avioliitosta ja ydinperhemallia.

Brøgger on ollut vuodesta 1997 Tanskan akatemian jäsen. 

## Teokset

* *Fri os fra kærligheden* 1973 (*Vapauta meidät rakkaudesta*) esseekokoelma
* *Kærlighedens veje & vildveje*, 1975 esseekokoelma
* *Creme fraiche*, 1978 omaelämäkerrallinen romaani
* *En gris som har været oppe at slås kan man ikke stege*, 1979
* *Brøg*, essays og journalistik fra, 1960'erne, 1980 esseekokoelma
* *Tone*, 1981
* *Ja*, 1984 (*Kyllä*) omaelämäkerrallinen romaani, jatkoa *Creme fraichelle*
* *Den pebrede susen*, 1986 essee- ja novellikokoelma
* *Livsformer – essay "Om at kysse hesten"*, 1988
* *Edvard og Elvira*, 1988
* *Min verden i en nøddeskal*, 1990
* *Efter Orgiet*, 1991
* *Paradisets Mave*, 1993
* *Transparence*, 1993
* *Løvespor*, 1995
* *Jadekatten*, 1997
* *Et frit og muntert lig*, 1998
* *Lotusøje*, 1999
* *Sejd*, 2000
* *Linda Evangelista Olsen*, 2001
* *Sølve*, 2006
* *Sløret*, 2008
* *Jeg har set den gamle verden forsvinde – hvor er mine ørenringe?*, 2010
* *Til T*, 2013
* *En sommer med Emmanuelle Arsan* (efterord af bogen "La Philosophie Nue" af Emmanuelle Arsan), 2016
* *Koral - en romanbiografi*, 2017
* *Norsk Omelet*, 2018

## Suomennokset
**Vapauta meidät rakkaudesta* (*Fri os fra kærligheden*, 1973), suom. Kirsti Eklund. Otava, 1976
**Kyllä* (*Ja*), suom. Saara Villa. Otava, 1985

## Diskografia
**Blå biografi*, 2006

## Palkinnot ja tunnustukset
* Weekendavisenin kirjallisuuspalkinto, 1980 teoksesta *Brøg*
* Kultaiset laakerit -kirjallisuuspalkinto, 1982 teoksesta *Tone*
* Tagea Brandts rejselegat for kvinder 1985
* Holberg-mitali, 1992
* Søren Gyldendal -palkinto, 1999

## Lähteet

## Kirjallisuutta
* 

## Aiheesta muualla
* Suzanne Brøgger, Biografi fra Litteratursiden.dk 
* Sveriges Radio
Holger Lybäck

**Holger Eiler Lybäck** (16. elokuuta 1919 Helsinki – 26. toukokuuta 1951 Helsinki) oli suomalainen kirjallisuuden tutkija ja ruotsin kielellä kirjoittanut runoilija.

Lybäck väitteli tohtoriksi 1950 aiheenaan kirjailija Tatu Vaaskivi.

## Teoksia
* *Mina dikters bok*.     Söderström, Helsingfors 1943
* *Impromptu* : dikter.    Söderström, Helsingfors 1945
* *T. Vaaskivi : ihminen ja kirjailija*, väitöskirja.    WSOY 1950

## Lähteet
*
Chaingun Operate

**Chaingun Operate** oli tamperelainen industrialyhtye, joka vaikutti vuosina 1991–1997. Yhtye julkaisi yhden CD:n, Cyberware Proctionsin julkaiseman *Binary Idol* -MCD:n. Lisäksi yhtye esiintyi lukuisilla kokoelmilla. Chaingun Operate keikkaili jonkin verran Suomen lisäksi Virossa, Ruotsissa ja Tanskassa. Yhtyeen jäsenet olivat Karri Suksia, Olli Mäkelä, Joni Leimu, Petteri Laakso ja Anu Mäkelä. Petteri Laakso tuli mukaan loppuvaiheessa ja Anu Mäkelä oli mukana muutamana alkukuukautena.

## Julkaisut
* A-Life (Cass), CO3 Production (1993)
* Grime (Cass), CO3 Production (1995)
* Binary Idol (CD), Cyberware Productions (1996)
Viktor Carlstedt

**Viktor Carlstedt** (11. joulukuuta 1906 Tampere – 15. heinäkuuta 1951 ) oli suomalainen ruotsin kielellä kirjoittanut kirjailija.

Carlstedt opiskeli Turun yliopistossa ja hän asui 1930-luvulla jonkin aikaa Haitissa. Carlstedt kirjoitti pakinoita Kansan Kuvalehteen.

## Teoksia
* *Flöjtspelaren från Tujol* : roman.   Schildt, Helsingfors 1951
* *Stormen* : radiokuunnelma.   Radioteatern 1952

## Lähteet
*  
* Svenska litteratursällskapet i Finland : Daniel - en finlandssvensk dramadatabas
Pakilan satakieli

**Pakilan satakieli** on Erkki Junkkarisen albumi vuodelta 1974. Junkkarinen sai tästä albumista yhden kultalevyistään. Levyllä on Junkkarisen uusi tulkinta ensimmäisestä menestyskappaleestaan *Yksinäinen harmonikka*. Kappaleet on sovittanut Pauli Granfelt, joka johtaa levyllä soittavaa orkesteria. Junkkarinen piti levyn julkaisemisen aikaan 25-vuotistaiteilijajuhlansa Helsingin Kulttuuritalossa. Levyn nimi viittaa Junkkarisen vihellystaitoon ja hänen silloiseen asuinpaikkaansa Helsingin Pakilaan. Albumin kappaleista Yksinäinen harmonikka ja Keinumorsian on julkaistu lisäksi erikseen singlelevyllä.

## Kappaleet
# 
# 
# 
# 
# 
# 
# 
# 
# 
# 
# 
#
Lettoväkäsammalet

**Lettoväkäsammalet** (*Campylium*) on ritvasammalten heimoon kuuluva suku. Pohjanväkäsammal on äärimmäisen uhanalainen. Lehto- ja lettoväkäsammalet esiintyvät koko Suomessa ja ovat elinvoimaisia. 

## Suomessa esiintyvät lettoväkäsammallajit

* *Campylium laxifolium* – pohjanväkäsammal
* *Campylium protensum* – lehtoväkäsammal
* *Campylium stellatum* – lettoväkäsammal

## Lähteet
Air Raid

**Air Raid** on kuvitteellinen robotti *[[Transformers]]*-universumissa, joka kuuluu hyviin Autobotteihin.

## The Transformers
Air Rain on yksi Autobottien rakentamista ja Vector Sigman henkiin herättämistä Aerialboteista.

## Videopelit
### War for Cybertron
Air Raid on peloton ja huimapäinen Autobotti, joka on aina valmiina taisteluun. Sen sijaan, että hyökkää suoraan ensimmäisenä Decepticonien kimppuun, hän mieluummin ampuu heitä kauempaa. Hänelle tärkeintä on lähinnä hauskanpito. Air Raid käyttää aseinaan EMP-haulikkoa ja energonnuijaa.

### Transformers: Dark of the Moon-videopeli
*[[Transformers: Dark of the Moon (videopeli)|Transformers: Dark of the Moon]]* -pelissä Air Raid esiintyvästä kolmesta Aerialbotista. Xbox 360-, PlayStation 3- ja Wii-versioissa hän on pelattava hahmo moninpelitilassa.

## Hahmoa näytelleet

## Aiheesta muualla
*Lisätietoa Air Raidista TFWIKI.Netissä, Transformers-aiheisesta wikiassa
Silverbolt

**Silverbolt** on kuvitteellinen robotti *[[Transformers]]*-universumissa, joka kuuluu hyviin Autobotteihin.

## The Transformers
Silverbolt on Aerialbotesita järkevin, mutta pelkäsi aluksi korkeita paikkoja letäessään Maan ilmäkehässä. Cybertronilla hän ei lainkaan kärsinyt tästä vaivasta.

## Beast Wars
*Beast Wars*-sarjassa Silverboltilla oli kolme muuntautumismuotoa. Hän muuntautui sudeksi, kotkaksi ja cybertronilaiseksi lentokoneeksi.

## Transformers: Armada
*[[Transformers: Armada]]ssa* Silverbolt on Blurrin japanilainen nimi.

## Videopelit

### War for Cybertron
Silverbolt on synkkä ja urhea soturi, joka huolehtii enemmän muista kuin itsestään. Hän on erittäin nopea lentäjä ja vaikka kuolisi pelastaakseen ystävänsä. Silverbolt käyttää aseinaan fotonipurskekivääriä ja energonnuijaa.

## Näyttelijät

## Aiheesta muualla
*Lisätietoa Silverboltista TFWIKI.Netissä, Transformers-aiheisesta wikiassa
Warpath (Transformers)

**Warpath** on kuvitteellinen robotti *[[Transformers]]*-universumissa, joka kuuluu hyviin Autobotteihin.

## The Transformers
Warpah on intoileva ja äänekäs soturi, joka vaikuttaa suorastaan nauttivan taistelemisesta ja ampumisesta.

## Transformers Animated
Warpath on Eliittivertioston jäsen, joka ilmoittautui Yoketronille. Warpath on usein kovakourainen sotavankeja kohtaan. Cybertronin sodassa Warpath vei nuoren Prowlin Yoketronille, kun tämä yritti kieltäytyä sodasta.

## Videopelit
### Transformers: War for Cybertron
*[[Transformers: War for Cybertron]]issa* Warpath on Optimus Primen ja Ironhiden ohella yksi Autobottikampanjan kolmannessa tasossa käytössä olevista pelihahmoista.

### Transformers: Dark of the Moon
*[[Transformers: Dark of the Moon (videopeli)|Transformers: Dark of the Moon]]* -videopelissä Warpath on pomovastuksena kampanjatilan kuudennessa tasossa sekä pelattava hahmo moninpelitilassa.

### Transformers: Fall of Cybertron
Warpath ja Optimus Prime puolustivat hermokeskusta, jonne Perceptor ja muutama muu Autobotti oli jäänyt jumiin. Päihitettyään Decepticonit, Pptimus lähetti Warpathin järjestelemään Arkin puolustuksia.

## Ääninäyttelijät

## Aiheesta muualla
*Lisätietoa Warpathista TFWIKI.Netissä, Transformers-aiheisesta wikiassa
Hugo E. Soivaara

**Hugo Einar Soivaara** (7. marraskuuta 1891 Nastola – 18. marraskuuta 1951 Nastola) oli suomalainen näytelmäkirjailija.

## Teoksia
* *Kun herra Töperöstä tuli onnellinen* : yksinäytöksinen iloittelu. Tammen näytelmiä 10.  Tammi 1945

## Lähteet
*
Yhdistyneen kuningaskunnan parlamenttivaalit 1974 (helmikuu)

**Yhdistyneen kuningaskunnan parlamenttivaalit 1974** järjestettiin 28. helmikuuta. Vaaleissa yksikään puolue ei saanut enemmistöä parlamenttiin, ja kyseessä oli ensimmäinen kerta toisen maailmansodan jälkeen, kun näin kävi. Uudet vaalit järjestettiin saman vuoden lokakuussa, jolloin työväenpuolue sai enemmistön.

## Lähteet

## Aiheesta muualla
Matti Kolu

**Toivo Matias (Matti) Kolu** (11. helmikuuta 1911 Petäjävesi – 5. helmikuuta 1987) oli suomalainen kirjailija. Hän kirjoitti juttuja lehtiin vuodesta 1929 lähtien ja ryhtyi romaanikirjailijaksi eläkkeelle jäätyään. 

## Teoksia
* *Konkelot : erään savottakämpän ihmisiä* : romaani.     Pohjoinen, Oulu 1974
* *Tulkoon vedenpaisumus*.     Pohjoinen, Oulu 1979

## Lähteet

*  
* http://familytreemaker.genealogy.com/users/g/a/r/Sari-Hillevi-Garieri/WEBSITE-0001/UHP-0106.html
* Arvostelevan kirjaluettelon arvio Konkelot-teoksesta Kirjasampo.fi:ssä
Helminen

**Helminen** on muun muassa seuraavien suomalaisten, ellei toisin mainita, henkilöiden sukunimi:

* Alli Helminen (1911–2000), kirjailija
* Anne Helminen, näyttelijä ja teatteripedagogi
* Arvo Helminen (1903–1988), Suomen oikeusministeri 1956–1957
* Dwight Helminen (s. 1983), yhdysvaltalainen jääkiekkoilija
* Emilia Helminen (s. 1997), pesäpalloilija
* Frans Helminen (1894–1957), Suomen ilmavoimien komentaja 1945–1952
* Heikki Fabian Helminen (1847–1892), liikemies, *Keskisuomalaisen* perustaja
* Heimo Helminen (1878–1974), poliitikko ja ministeri (Edistyspuolue), oikeusministeri 1921–1922
* Helmi Helminen (1905–1976), museonjohtaja ja historioitsija, vuodesta 1963 Helminen-Nordberg
* Jorma Helminen (s. 1949), näyttelijä
* Jouni Helminen (s. 1970), keilaaja
* Jouni Helminen, *DJ Jokke* (1961–2017), DJ
* Juha Helminen (1958–2013), kitaristi
* Juha Arvid Helminen (s. 1977), valokuvataiteilija
* Jukka Helminen (s. 1958), budo-opettaja
* Jussi Helminen (s. 1947), ohjaaja, näytelmäkirjailija ja teatterinjohtaja
* Kaarlo Helminen (1907–1978), rakennusmestari ja yritysjohtaja, teollisuusneuvos
* Kaj Helminen (s. 1944), kolmiloikkaaja
* Kustaa Helminen (1879–1952), kauppias ja liikemies
* Lars Helminen (s. 1985), yhdysvaltalainen jääkiekkoilija
* Liisa Helminen (s. 1950), elokuvaohjaaja ja käsikirjoittaja
* Marjut Helminen (s. 1948), toimittaja ja kirjailija
* Martta Helminen (1890–1983), taiteilija
* Matti Helminen (1931–2015), biologi, *Luontoillan* raadin jäsen
* Matti Helminen (s. 1975), kilpapyöräilijä
* Olli Helminen (s. 1933), poliitikko, Kansaneläkelaitoksen johtaja 1984–1996
* Oskari Helminen (1889–1977), rakennusmestari
* Otto Ferdinand Helminen (1886–1970), diplomi-insinööri, Aaltosen Kenkätehtaan teknillinen johtaja
* Raimo Helminen (s. 1964), jääkiekkoilija ja valmentaja
* Rauli Helminen (s. 1933), kenraaliluutnantti
* Riitta-Liisa Helminen (s. 1946), näyttelijä
* Sini Helminen (s. 1987), kirjailija
* Toini Helminen, kirjailijanimi Toini Virisalo (1923–1988), runoilija, prosaisti
* Uuno Helminen (1897–1972), rakennusmestari ja rakennusurakoitsija.

## Kuvitteellisia henkilöitä
* Maija, Pyry, Kaisla ja Aava Helminen, televisiosarjassa *[[Uusi päivä]]*
Aino Pälsi

**Aino Maria Gabriella Pälsi** o.s. *Anttila* (24. maaliskuuta 1885 Pälkäne – 1. toukokuuta 1951 Helsinki) oli suomalainen kirjailija.

Pälkäneen Onkkaalan kylässä sijainneen Anttilan rusthollin tytär Aino Anttila kävi Tampereen suomalaista yhteiskoulua ja sen jälkeen Helsingin suomalaisen yhteiskoulun jatko-opistoa kahdeksanteen luokkaan saakka. Hän ei kuitenkaan suorittanut ylioppilastutkintoa.

Helsingissä Aino tutustui kansatieteilijä ja kirjailija Sakari Pälsiin ja meni tämän kanssa naimisiin 1907. Sakari Pälsin tutkimusmatkat veivät hänet usein pitkiksi ajoiksi pois Suomesta ja Aino Pälsi joutui selviytymään niukoissakin taloudellisissa varoissa perheen kahden tyttären kanssa. 

Pälsien avioliitto päättyi eroon ja Sakari Pälsi meni uusiin naimisiin. Aino Pälsin kirjailijan ura alkoi avioeron jälkeen ja hän julkaisi 1940-luvulla useita teoksia. Esikoisromaanissaan *Marketan ja Juhanin avioliitto* Aino Pälsi käsitteli peitetysti omien vanhempiensa Maria ja Juho Anttilan elämänvaiheita. Pälsin kaikissa romaaneissa päähenkilönä oli aina nainen, joka oli joutunut hylätyksi parisuhteessaan.

## Teoksia
* *Marketan ja Juhanin avioliitto : hämäläistä rusthollarielämää*.    Karisto 1942, 5. painos 1950
* *Tahdon unohtaa* : romaani.   Karisto 1943
* *Tuula* : romaani.   Aura, Turku 1944
* *Kultavuori* : satuja, kuvitus U. Toivo.    Kirjokansi, Turku 1945 
* *Vanha aurinkokello kertoo* : satuja ja legendoja ; kuvitus Kaija Laaksonen.    Aura, Turku 1946
* *Ja elämänvirta vyöryy eteenpäin*.   Karisto 1949

## Lähteet
*  
* Ulla Sirén : Hylätyn naisen tunteiden tulkitsija - Onkkaalan Anttilan Aino-tytär puhkesi kirjoittamaan elettyään suuren tutkimusmatkailijan rinnalla, Sydän-Hämeen Lehti 14.9.2009 s. 29

## Aiheesta muualla
* Aino Pälsi : Muistelen Sardiniaa, Aamulehti, 02.12.1934, nro 326, s. 19, Kansalliskirjaston digitaaliset aineistot
Pavel Bažov

**Pavel Petrovitš Bažov** (, 27. tammikuuta (J: 15. tammikuuta) 1878 Sysertin tehdas Jekaterinburgin lähellä – 3. joulukuuta 1950 Moskova) oli venäläinen neuvostokirjailija.

Pavel Bažov syntyi vuorityöläisen perheeseen, valmistui Permin pappisseminaarista ja työskenteli opettajana. Jo nuorena hän kiinnostui Uralin kaivos- ja metallityöläisten suullisesta kansanperinteestä. Vuonna 1918 Bažov liittyi vapaaehtoisena puna-armeijaan, toimi puoluetehtävissä, toimitti sanomalehteä ja johti paikallista kansanvalistusosastoa.

Bažovin pääteos on Uralin vuorityöläisten kansanperinteeseen perustuva satukokoelma *Malakiittilipas* (*Malahitovaja škatulka*), jonka ensimmäinen laitos ilmestyi vuonna 1939. Vuonna 1943 kirjailija sai siitä Stalin-palkinnon. Bažovin satuihin perustuu Aleksandr Ptuškon elokuva *[[Kivinen kukka]]* (*Kamennyi tsvetok*, 1946), jossa Bažov oli myös käsikirjoittajana, samoin Sergei Prokofjevin baletti *Skaz o kamennom tsvetke* (1954) ja Kirill Moltšanovin samanniminen ooppera. Kirjailijan teokset ovat innoittaneet myös taidemaalareita ja kuvanveistäjiä.

Kirjailija toimi Neuvostoliiton korkeimman neuvoston kansanedustajana. Hänet on palkittu Leninin kunniamerkillä.

## Suomennetut teokset
* *Hopeakavio* (*Serebrjanoe kopyttse*). Suom. Vuokko Ahveninen. Petroskoi: Karjalais-suomalaisen SNT:n valtion kustannusliike, 1955.
* *Ural-vuorten tarinoita* (*Uralskie skazy*). Suom. Tauno Haapalainen. Petroskoi: Karjalan ASNT:n valtion kustannusliike, 1957.
* *Malakiittilipas: Ural-vuorten tarinoita* (*Malahitovaja škatulka*). Suom. Vuokko Ahveninen, Tauno Haapalainen ja Marja-Leena Raunio. Moskova: Raduga, 1984.

## Lähteet

## Aiheesta muualla
* Kratkaja literaturnaja entsiklopedija: Pavel Bažov 
* Pavel Bažoville omistettu sivusto 
* Pavel Bažov hänelle omistetun kirjallisuuspalkinnon sivustolla
Annikki Kari

**Anna Kari**, kirjailijanimi **Annikki Kari** (11. helmikuuta 1891 Anjala – 17. marraskuuta 1951 Lahti) oli suomalainen näytelmäkirjailija.

## Teoksia
* *Instituutissa* : yksinäytöksinen pila.   Tekijä, Terijoki 1932, 2. painos 1933 

## Lähteet
*
Miss Divet

**Marko Vainio** on turkulainen drag-artisti. Hän loi alun perin drag-hahmon nimeltä Miss Divet, mutta esiintyy nykyään nimellä **Divet Show by Marko Vainio**. Vainion ura lähti nousuun vuonna 2003, kun hänet kruunattiin Turun Tähdeksi ja City-lehti nimesi Miss Divet Drag Show’n “Kaupungin parhaaksi”. Samana vuonna Divet voitti arvostetun Miss Drag Queen 2004 -tittelin. Aluksi Vainio työskenteli risteilyisäntänä Viking Linen m/s Isabella-aluksella ja esiintyi työnsä ohessa myös laivalla. Teuvo Loman suunnitteli ja toteutti hänen ensimmäisen shownsa puvustuksen.  

Vuonna 2005 Vainio teki päätöksen siirtyä tekemään drag-esityksiä kokopäiväisesti ja jätti palkkatyönsä taakseen. Siitä lähtien hänen kalenterinsa on täyttynyt juontotilaisuuksista, esiintymisistä yökerhoissa, laivoilla, baareissa, yritystapahtumissa, teattereissa, konserttisaleissa, festivaaleilla, häissä ja yksityistilaisuuksissa. Vuonna 2024 Marko juhlisti 20-vuotista uraansa suurella Sex, Drag & Rock 'n' Roll -kiertueella. Vuonna 2025 Divetillä on kaksi suurta kiertuetta; Timanttiset Tähdet ja pikkujoulujen Pyhien Häväistys. 

Yhteistyö on ollut tärkeä osa Vainion uraa. Vuonna 2007 Silja Line otti yhteyttä ja pyysi luomaan kuuden viikon mittaisen Euroviisu-teemaisen drag-esityksen. Tämä oli legendaarisen drag-duo Jukka Kurosen & Marko Vainion alku. He ovat yhdessä tuottaneet yli 16 suurta showta Tallink Siljalle. Divet on ollut viime vuosina myös vakioesiintyjä aina elokuussa Viking Gracella.  

Vainion saavutuksiin kuuluu lukuisia televisioesiintymisiä, kuten 

* Neljän Tähden Illallinen
* Reikä Seinässä 
* Big Brother 
* Puoli Seitsemän
* Huomenta Suomi
* All Together Now Suomi
* Fazer TV-mainos 

Hän on myös osallistunut erilaisiin kilpailuihin ja voittanut tittelin, kuten Turun Tähti -kykykilpailun vuonna 2003, Miss Drag Queenin vuonna 2004 ja Spirit of the Fringe -palkinnon Edinburghissa vuonna 2019.

Vainion kansainvälinen ura on vienyt hänet erilaisiin tapahtumiin ja festivaaleille, kuten 

* Copenhagen Pride 
* Prague Pride 
* Edinburgh Festival Fringe
* World Pride København
* Utrecht Pride, Alankomaat
* Amsterdam Pride, Alankomaat

**Divet Show by Marko Vainio** perustuu nopeatempoiseen artisti-imitoitiin, jossa näyttävät asut vaihtuvat nopeasti sekä virheettömään huulisynkkaan unohtamatta huumoria. 

www.divetshow.com  

## Lähteet

## Aiheesta muualla
*Divet Shown kotisivut
Aleksandr Tšakovski

**Aleksandr Borisovitš Tšakovski** (; 26. elokuuta (J: 13. elokuuta) 1913 Pietari – 17. helmikuuta 1994 Moskova) oli venäläinen neuvostokirjailija, lehtimies ja Neuvostoliiton kirjailijaliiton virkailija.

Aleksandr Tšakovski syntyi lääkärin perheeseen. Vuonna 1938 hän valmistui Gorkille nimetystä kirjallisuusinstituutista ja toimi sen jälkeen kriitikkona. Toisen maailmansodan aikana hän työskenteli sotakirjeenvaihtajana mm. piiritetyssä Leningradissa. Vuodesta 1954 lähtien Tšakovski kuului Neuvostoliiton ja vuodesta 1958 Venäjän SFNT:n kirjailijaliiton hallituksiin. Vuonna 1962 hänestä tuli yksi Neuvostoliiton kirjailijaliiton sihteereistä. Vuosina 1955–1962 Tšakovski työskenteli *Inostrannaja literatura* -kirjallisuuslehden ja vuodesta 1962 kirjailijaliiton sanomalehden *[[Literaturnaja gazeta]]n* päätoimittajana.

Tšakovskin teokset edustavat ankaran puoluekantaista sosialistista realismia. Trilogia *Eto bylo v Leningrade* (”Tapahtui Leningradissa”, 1944–1947) kuvaa piiritetyn kaupungin elämää. Japanin Neuvostoliitolle luovuttamaa Etelä-Sahalinia kuvaava romaani *U nas uže utro* (”Meillä on jo aamu”, 1949) sai Stalin-palkinnon. Poliittisten suurromaanien ”Piiritys” (*Blokada*, 1968–1974) ja *Pobeda* (”Voitto”, 1978–1981) aiheena ovat toisen maailmansodan tapahtumat.

Kirjailija liittyi NKP:hen vuonna 1941, toimi Neuvostoliiton korkeimman neuvoston kansanedustajana ja oli vuodesta 1971 lähtien NKP:n keskuskomitean ehdokasjäsen. Vuonna 1973 hänelle myönnettiin sosialistisen työn sankarin arvonimi. Hänet on palkittu mm. Leninin ja lokakuun vallankumouksen kunniamerkeillä.

## Suomennettuja teoksia
* *Piiritetyssä Leningradissa*. Suom. M. Jääskeläinen. Helsinki: Kansankulttuuri, 1945.
* *Eletty vuosi: pienoisromaani*. Suom. E. Kiuru ja Taisto Summanen. Petroskoi: Karjalan ASNT:n valtion kustannusliike, 1960.
* *Kaukaisen tähden kajo*. Suom. Saimi Kuivala. Moskova, Petroskoi: Edistys, 1965.
* *Piiritys*. Suom. Ulla-Liisa Heino. Helsinki: Tammi, 1972.

## Lähteet

## Aiheesta muualla
* Kratkaja literaturnaja entsiklopedija: Aleksandr Tšakovski
Oivariini

**Oivariini** on Valion valmistama levite, jota tehdään voista ja rypsiöljystä.

Tuotteen nimi oli alun perin Voimariini, ja se sisälsi 80 prosenttia rasvaa eli saman verran kuin voi. Euroopan unionin säädös, jonka mukaan "voi"-sanaa sai käyttää vain tuotteista, joiden rasva oli ainoastaan maitorasvaa, johti nimen vaihtamiseen Oivariiniksi vuonna 2005. Oivariinin rasvapitoisuus on tiputettu 75 prosenttiin.

Voimariini tuotiin markkinoille vuonna 1979.Tätä edelsi lainsäädännön muuttaminen siten, että  voikasviöljyseosten myynti sallittiin. Tuotekehittelyssä oli mallina Ruotsissa vuonna 1969 markkinoille tullut, suuren suosion saavuttanut voi–kasviöljyseos. 

Voimariinia valmistettiin aluksi Äänekosken meijerissä, mutta kysyntä ylitti nopeasti tuotantokapasiteetin, ja tuotetta alettiin valmistaa myös Kiuruveden Osuusmeijerissä. Nykyisin sen valmistus on muiden Valion ravintorasvojen tavoin keskitetty Seinäjoelle.

## Lähteet
Vaskion Osuuspankki

**Vaskion Osuuspankki** oli vuonna 1921 perustettu POP Pankki -ryhmään kuulunut osuuspankki, jonka kotipaikka oli Salo, ennen vuoden 2009 kuntaliitosta Halikko. Pankin pääkonttori sijaitsi Halikon Vaskiolla ja toinen konttori Salon keskustassa.

Vaskion Osuuspankki ja Kosken Osuuspankki yhdistyivät 1.3.2014. Yhdistynyt pankki jatkaa toimintaansa jälkimmäisellä nimellä. Vaskion osuuspankki kuitenkin suljettiin vuonna 2021.

## Lähteet
Lidija Tšukovskaja

**Lidija Kornejevna Tšukovskaja** (; 24. maaliskuuta (J: 11. maaliskuuta) 1907 Pietari – 7. helmikuuta 1996 Moskova) oli venäläinen kirjailija, kirjallisuuskriitikko ja toisinajattelija.

Lidija Tšukovskaja on kirjallisuudentutkijana, lastenrunoilijana ja kääntäjänä tunnetun Kornei Tšukovskin tytär. Hän valmistui Leningradin yliopiston filologisesta tiedekunnasta ja työskenteli kirjallisuustoimittajana ja kriitikkona. Hänen aviomiehensä, fyysikko Matvei Bronštein menehtyi Stalinin vainoissa. 1960–1970-luvuilla Tšukovskaja tuli tunnetuksi aktiivisena toisinajattelijana. Vuonna 1974 hänet erotettiin poliittisen toimintansa takia Neuvostoliiton kirjailijaliitosta.

Tšukovskajan pienoisromaani *Sofja Petrovna* (1939–1940) on harvinainen Stalinin vainojen aikalaiskuvaus. Se ja vuoden 1949 tilannetta kuvaava *Spusk pod vodu* (”Sukellus”, 1957) julkaistiin myöhemmin lännessä. Kirjailijaliitosta erottamista kuvaa kirja *Protsess iskljutšenija* (”Erottamisprosessi”, 1977–1978). Tšukovskajan parhaiten tunnettu teos on runoilija Anna Ahmatovasta kertova *Zapiski ob Anne Ahmatovoi* (”Muistiinpanoja Anna Ahmatovasta”, 1. osa 1966, 2. osa 1978–1979), joka sai Venäjän valtionpalkinnon vuonna 1995.

## Lähteet
Scott Speedman

**Scott Speedman** (s. 1. syyskuuta 1975) on kanadalainen näyttelijä. Hän on näytellyt muun muassa televisiosarjassa *[[Felicity]]* ja Michael Korvinin roolissa kauhuelokuvassa *[[Varjojen valtakunta]]*.

## Aiheesta muualla

* 
*
Michael Berryman

**Michael John Berryman** (s. 4. syyskuuta 1948) on yhdysvaltalainen näyttelijä. Hän on näytellyt elokuvassa *[[Yön silmät]]* (*The Hills Have Eyes*). Hän on myös näytellyt monissa muissa kauhuelokuvissa ja B-elokuvissa. Syntymästään lähtien hän on sairastanut harvinaista hypohidroottista ektodermaalista dysplasiaa.

## Filmografiaa
* *[[Yksi lensi yli käenpesän (elokuva)|Yksi lensi yli käenpesän]]* (1975)
* *[[Yön silmät]] (The Hills Have Eyes*, 1977)
* *Deadly Blessing* (1981)
* *[[Time Busters|My Science Project]]* (1985)
* *[[The Hills Have Eyes 2 (vuoden 1985 elokuva)|The Hills Have Eyes 2]]* (1985)
* *[[Star Trek IV: kotiinpaluu|Star Trek 4: The Voyage Home]]* (1986)
* *[[Barbaarit (elokuva)|The Barbarians]]* (1987)
* *Solar Crisis* (1990)
* *Double Dragon* (1994)
* *[[Spy Hard – lupa läikyttää|Spy Hard]]* (1996)
* *The Independent* (2000)
* *[[The Devil's Rejects]]* (2005)
* *Brutal* (2007)
* *Necrosis* (2009)

## Lähteet

## Aiheesta muualla

*
Sysert

**Sysert** () on kaupunki Sverdlovskin alueella Venäjällä. Se sijaitsee Obin vesistöön kuuluvan Sysert-joen varrella 50 kilometriä Jekaterinburgista etelään. Kaupungin kautta kulkee Moskovan ja Tšeljabinskin välinen M5-valtatie. Asukkaita on 20&nbsp;700 henkeä (vuonna 2009).

Paikkakunta on syntynyt vuonna 1732 perustetun rautatehtaan yhteyteen. Myöhemmin siitä tuli Sysertin vuoriteollisuusalueen keskus. Vuoteen 1932 saakka nimenä oli *Sysertski Zavod* (”Sysertin tehdas”). Vuonna 1946 Sysertista tuli kaupunki. Nykyään siellä on mm. metalliteollisuutta ja posliinitehdas.

Nähtävyyksiin kuuluu kaupungin keskustassa sijaitseva, 1800-luvulla rakennettu Sysertin tehtaan masuuni, kotiseutumuseo ja Sysertissä syntyneen kirjailija Pavel Bažovin kotimuseo. Kaupungin luonnonkaunis ympäristö on suosittua lomanviettoseutua.

## Lähteet

## Aiheesta muualla

* Sysertin kaupunkipiirikunnan sivusto  
* Epävirallinen kaupunkisivusto
IBK Lockerud Mariestad

**IBK Lockerud** on Ruotsin Mariestadista tuleva salibandyseura. Seura on perustettu vuonna 1983 nimellä *IBK Lockerudsgården*. Seura on Ruotsin salibandyn menestyneimpiä ja on saavuttanut urheilumenestyksensä pääosin 1980-luvun lopulla ja 1990-luvun alussa. 

Seuran miesten edustusjoukkue on voittanu Ruotsin mestaruuden viisi kertaa ja naisten joukkue neljä kertaa. Kaudella 2009-2010 Seuran naisten edustusjoukkue pelaa Ruotsin pääsarjassa Superliigassa. 

## Saavutukset
### Miehet
* Salibandyn Ruotsin mestari: 1987, 1988, 1990, 1991 ja 1992

### Naiset
* Salibandyn Ruotsin mestari: 1987, 1988, 1990, 1995
* Hopeaa: 1989, 1990, 1992, 1993
* Pronssia: 1994, 2000
Rev Theory

**Rev Theory** (ennen nimellä **Revelation Theory**) on yhdysvaltalainen hard rock -yhtye Massachusettsista . Se on perustettu vuonna 2002. Vuonna 2005 ilmestyi yhtyeen debyyttialbumi *Truth Is Currency*.Rev theoryn tunnetuin kappale on ohjelman Blue Mountain State televisiosarjan tunnuslaulu "Hell Yeah".

## Jäsenet
* Rich Luzzi – laulu
* Julien Jorgensen – kitara
* Rikki Lixx – kitara
* Matty McCloskey – basso, taustalaulu
* Dave Agolia – rummut

## Historia
Revelation Theoryn jäsenet Rich, Dave ja Julian kokoontuivat ensimmäisen kerran vuonna 1997 Merrimackin Collegessa North Andoverissa. Sitten kaikki muuttivat Long Islandiin vuonna 2002, toivoen musiikkiuraa.
2005, he pyörivät muun muassa Sevendustin ja Hinderin keikoilla. Sitten he julkaisivat debyyttialbuminsa *Truth Is Currency*, jolta kappale *Slowburn* pääsi Amerikan listoille. Siitä heidän uransa alkoi. WWE:n tunnettu painija Randy Orton käyttää sisääntulomusiikkinaan Rev Theoryn "Voices"-laulua.

## Diskografia

### Studioalbumit
* *Truth Is Currency* (2005) (nimellä Revelation Theory)
* *Light It Up* (2008)
* *Justice* (2011)
* *The Revelation* (2016)
* *Salvation Nowhere* (2024)
### EP:t
* *Revelation Theory EP* (2004)
* *Acoustic Live from the Gibson Lounge* (2009)
* *Take 'Em Out* (2012)
* *Take Em Out* (2012)

### Singlet
* "Slowburn" (2005)
* "Hell Yeah" (2008)
* "Light It Up" (2008)
* "Far From Over" (2009)
* "Broken Bones" (2010)
* "We Own The Night" (2016)
Skellefteå Innebandy IF

**Skellefteå Innebandy IF** on ruotsalainen salibandyseura Skellefteåsta. Seuran naisten edustusjoukkue pelaa salibandya Ruotsin pääsarjassa Superliigassa. Joukkueen valmentajana toimii Mikael Lindholm ja joukkue pelaa kotiottelunsa Eddahallenissa.

## Aiheesta muualla
* Skellefteå Innebandy IF - Joukkuekortti Ruotsin salibandyliiton sivuilla
Pompeji (romaani)

**Pompeji** on vuonna 2003 julkaistu Robert Harrisin jännitysromaani, jonka tapahtumat sijoittuvat antiikin Roomaan, Pompejin kaupunkiin, jossa tapahtui kuuluisa tulivuorenpurkaus vuonna 79.

## Juoni

Insinööri Marcus Attilius on ottanut kolme päivää aiemmin vastaan uuden työnsä *[[Aqua Augusta]]n* hoitajana, kun edellinen insinööri Exomnius katosi salaperäisesti. Samaan aikaan entinen orja Ampliatus, joka on rikastunut 17 vuotta aiemmin Pompejin maanjäristyksen jälkeen tekemiensä kiinteistökauppojen ansiosta, heittää arvokkaita kalojaan hoitaneen orjan mureenoille kalojen yllättäen kuoltua. Ampliatuksen tytär hakee Attiliuksen apuun tarkoituksenaan pelastaa orja ja hän saa selville, että akveduktin veteen, jota kaloille on annettu, on joutunut rikkiä. Myöhemmin akveduktin veden virtaus lakkaa ja Attilius saa Neapoliksessa majaansa pitävältä amiraali Gaius Plinius Secundukselta käskyn korjata akvedukti. Seuraavana päivänä vietetään vuosittaista vulkanalia-juhlaa ja koska akvedukti joudutaan sulkemaan korjaustöiden ajaksi, on kaupungilla odotettavissa mellakoita. Kysellessään satamassa tapaamiltaan ihmisiltä muiden Augustan varrella sijaitsevien kaupunkien vedentulosta, saa Attilius tietää, että Pompejissa akvedukti toimii vielä. Hän suuntaa ryhmänsä kanssa sinne.
HC Satakunta

**HC Satakunta** oli vuonna 2008 perustettu eurajokelainen jääkiekkoseura. Se pelasi kaudet 2011–2015 Suomi-sarjassa.

## Historia

HC Luvia aloitti kaudella 2008–2009 III-divisioonan alemmassa sarjassa. Seuraavaksi kaudeksi se nousi II-divisioonaan. HC Luvia selviytyi II-divisioonasta kaudeksi 2010–2011 Suomi-sarjaan, jossa se eteni alkulohkoista suoraan valtakunnalliseen Suomi-sarjaan. Vuodesta 2011 HC Luvian edustusjoukkue käytti nimeä HC Satakunta.

Keväällä 2015 seura ilmoitti luopuvansa paikastaan Suomi-sarjassa.

## Lähteet
* Seuran Facebook-sivu
* HC Satakunta Eliteprospects-sivustolla
### Viitteet